OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 2 Pv 973/12/5511	Žilina 25.05.2016 
EEČ: 2-43-162-2016

U Z N E S E N I E

Trestná vec:	obv. XXXXX 
Trestný čin:	Trestný čin úverový podvod podľa § 250a odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov 
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie 
ktorý je trestne stíhaný pre trestný čin:
- Trestný čin úverový podvod podľa § 250a odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 25.5.2016 spisová značka 2 Pv 973/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 10.09.2004 v predajni NAY na ul. Vysokoškolákov č. 39 v Žiline uzatvoril
s podnikateľským subjektom XXXXX XXXXX XXXXX, úverovú zmluvu č. 3409051675, na základe
ktorej mu bol poskytnutý úver vo výške 19 990,- Sk a zaviazal sa ho splatiť 36.
mesačnými splátkami, ale v skutočnosti splátkami uhradil len 4 385,- Sk a pri
uzatváraní úverovej zmluvy úmyselne uviedol nepravdivé informácie o svojom
údajnom zamestnávateľovi, čím spôsobil spol. XXXXX XXXXX Slovakia, a.s. škodu vo
výške 15 605,- Sk - 517,99 €,

- dňa 16.09.2004 v predajni Elektro-Bondra na ul. Čsl. brigády č. 1 vo
Vrútkach, okr. Martin, uzatvoril s podnikateľským subjektom XXXXX XXXXX XXXXX úverovú zmluvu č.
3409079010, na základe ktorej mu bol poskytnutý úver vo výške 15 990,- Sk, ktorý
sa zaviazal splatiť 30. mesačnými splátkami po 798,- Sk, ale v skutočnosti splátkami
uhradil len 3 990,- Sk a pri uzatváraní úverovej zmluvy úmyselne uviedol nepravdivé informácie o svojom údajnom zamestnávateľovi, čím spôsobil spol. XXXXX XXXXX Slovakia, a.s. škodu vo výške 12 009,- Sk - 398,62 €, 

Uznesením prokurátora Okresnej prokuratúry XXXXX zo dňa 25.5.2016, spisová značka 2 Pv 973/12/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	36 mesiacov
 
Odôvodnenie:
	Uznesením sp. zn. 2Pv 973/12/5511 z 10.05.2013 (právoplatné 20.05.2013, som podľa § 216 ods. 1 Tr. por. podmienečne zastavil trestné stíhanie proti XXXXX, obvinenému z prečinu úverového podvodu podľa § 250a ods. 1 Tr. zák. č. 140/1961 Zb. na uvedenom skutkovom základe. 
	Skúšobná doba podmienečného zastavenia trestného stíhania bola podľa         § 216 ods. 2 Tr. por. určená na 3 roky a podľa § 216 ods. 3 Tr. por. bola obvinenému uložená povinnosť v priebehu skúšobnej doby nahradiť poškodenému subjektu XXXXX XXXXX XXXXX spôsobenú škodu tak, ako sa zaviazal v rámci mediácie vykonanej mediačným a probačným úradníkom Okresného súdu XXXXX pod sp. zn. 1M 22/13. Po uplynutí skúšobnej doby som zistil, že počas nej XXXXX nebol odsúdený za iný trestný čin, ani sa proti nemu nevedie trestné stíhanie a nebol postihnutý za priestupok. 
       Listom sp. zn. 1Pr 45/13 z 24.05.2016 mi probačný a mediačný úradník Okresného súdu XXXXX oznámil, že obv. XXXXX splnil uloženú povinnosť  a nahradil spôsobenú škodu poškodenému XXXXX XXXXX XXXXX so  sídlom v XXXXX, z oboch úverových zmlúv, t.j. vo výške 398,62 Eur a 517,99 Eur.
         Podľa § 217 ods. 1 Tr. por.  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa osvedčil.
XXXXX v priebehu skúšobnej doby nebol odsúdený za trestný čin, neviedlo sa proti nemu trestné stíhanie, nedopustil sa priestupku a v plnom rozsahu nahradil spôsobenú škodu. 
     Z uvedených dôvodov bolo potrebné vysloviť, že sa v skúšobnej dobe podmienečného zastavenia trestného stíhania osvedčil.  
    
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

XXXXX
prokurátor